91 LAYANG KANTHILAN
92 Layang Kanthilan 1. Silabus Kompetensi Dasar
93 Layang Kanthilan 2. Teks Deskriptif Keris Ladrang Gagrag Surakarta Keris yaiku sawijine piandel kang asale saka suku Jawa. Jaman biyen keris ora mung kanggo sarana piandel utawa gaman, nanging uga dadi sarana nyimpen ngelmu kasektene para satriya. Miturut jinise keris dipantha dadi keris ladrang lan keris gayaman. Keris ladrang kulina digunakake marang para satriya nalika ameh sowan marang sinuwun ing praja. Para alim ulama, panegake agama lan para sesepuh nggunakake keris jinis gayaman. Keris nduweni maneka warna pamor kang nduweni maknane dhewe-dhewe. Keris ladrang uga dipantha dadi rong jinis, yaiku ladrang gagrag Ngayogyan utawa branggah lan ladrang gagrag Surakarta. Keris ladrang gagrag Surakarta kasusun saka rong jinis bahan yaiku wilahan kang digawe saka wesi lan warangka kang digawe saka kayu. Wilahan keris ladrang gagrag Surakarta nduweni pitulikur ricikan. Warangka ladrang gagrag Surakarta nduweni lima ricikan. Ricikan kang ana sajrone keris nduweni makna simbolik dhewe-dhewe. Makna kang ana sajrone ricikan keris kuwi digawe marang empu kanggo pangeling-eling manungsa amrih luhur budi pekertine. Kanthi mengkana keris ladrang gagrag Surakarta kawangun saka rong bahan yaiku wilahan saka wesi lan warangka saka kayu. Keris ladrang Surakarta uga nduweni maneka warna pamor lan ricikan cacah pitulikur. Ricikan kuwi nduweni makna simbolike dhewe-dhewe. Ricikan kang ngemu budi pekerti nduweni pangajab kena dadi pepeling kanggo para manungsa Jawa anggone nglakoni urip ing alam donya.
94 Layang Kanthilan 3. PPT Bahan Ajar Busana Adat Jawa
100 Layang Kanthilan 4. Transkrip Wawanrembug 1. Wawanrembug karo Ahli Tosan Aji Keris Gagrag Surakarta (Kandjeng Pangeran Danang Yupiter Listianto) Peneliti : Kulanuwun sugeng siyang, menika leres dalemipun Kanjeng Danang? Narasumber : Oh inggih leres, menika mas Rajandra saking basa Jawa UNS nggih? Peneliti : Inggih kanjeng. Narasumber : Monggo pinarak mlebet mas, wonten ingkang saged kula bantu? Peneliti : Inggih kanjeng, kula badhe nyuwun bimbingan saha arahan saking kanjeng perkawis ngelmu tosan aji perkerisan ladrang gagrag Surakarta. Narasumber : Nggih mas, dadi ngene.. Tosan Aji kuwi kalebu barang tinggalane leluhure awak dhewe neng tlatah Jawa. Nah, Tosan Aji kuwi sakjane ana akeh banget mas jinise. Wiwit saka tombak, keris, trisula, cundrik, patrem, bethok, lan liya-liyane. Gandheng jenengan skripsine ngrembug babagan keris ladrang Surakarta, mula aku tak urun pamanggih perkara keris ladrang Surakarta. Peneliti : Inggih kanjeng, kula sumanggakaken. Narasumber : Keris kuwi kan maceme ana akeh ya mas, yen disingkat sakjane sing pakem tenan kuwi ana loro mas. Keris ladrang karo gayaman. Nanging merga anane perjanjian giyanti kang mbelah mataram dadi Surakarta lan Yogyakarta, mulane akeh kabudayan Jawa kang melu owah utamane keris. Keris mataram asli kuwi ya sing wujude kaya sing diagem para sentono abdi Kasultanan Yogya mas. Yen Surakarta kuwi sakjane wis owahan, nanging tetep ana jaman mataram biyen sing wujude kaya keris Surakarta. Peneliti : Menika kasil dhata panaliten kula perkawis keris ladrang gagrag Surakarta kanjeng. Narasumber : Cobi tak tilikane mas, iki datamu oleh saka ngendi kira-kira? Peneliti : Menika kula angsal saking buku-buku ingkang ngrembag babagan keris Jawa kanjeng. Narasumber : Yen tak waca wes bener mas. Jeneng-jeneng ricikan, maknane lan cacahe ricikan ana pitulikur iki wes bener mas.
101 Peneliti : mnawi keris ladrang kaliyan gayaman menika sejatosipun bentene wonten pundi kanjeng? Narasumber : Sakjane yen disawang saka wujud warangkane yha wes beda mas. Keris gayaman kuwi wujud warangkane tumpul kaya kapak ora ana angkup lan godhonge. Yen keris ladrang kuwi luwih gagah pucuke kaya prau ngono kae lancip. Peneliti : Menawi fungsinipun kados pundi kanjeng? Narasumber : Fungsi kuwi sakjane kena dititeni saka wilahan lan warangkane mas. Ana pakem sajrone kraton yen keris gayaman kuwi mesthi wilahane luk 1 utawa lurus. Menawa keris ladrang wilahane mesti ngeluk ganjil. Kuwi sakjane ana filosofine mas. Kenangapa keris gayaman kuwi lurus mergane sing nganggo para alim ulama sesepuh adat kang dalan uripe lurus manembah marang gusti akarya jagad. Lah nek keris ladrang kuwi mesthi wilahane ngeluk mergane sing nganggo para satriya lan kawula kang dalan uripe mesti isih akeh pancobane. Fungsine jaman biyen kuwi yen keris gayaman pancen dinggo marang para alim ulama, nanging nalika ana perang ing praja para ratu narendra prajurit ya nanggo ladrang. Mergane luwih gampang njabut wilahan saka warangkane dadi ora salah ndudut warangka pas perang, maneh wilahane lurus kuwi ancase ya kanggo nujeb awak musuh kui ben langsung kena mlebu banjur ditarik maneh. Lah yen wilahane ngeluk mengko gek nujeb lan narike ora sampurna, kesuwen. Apa maneh nek warangkane ladrang, mengko kleru meh ndudut jejer hendel keris malah kleru angkup utawa godongan neng warangkane. Peneliti : Kathah nggih kanjeng fungsinipun, lajeng menawi ricikan dhateng keris ladrang gagrag Surakarta kados pundi kanjeng? Narasumber : Miturutku dhatamu iki wis pener mas, ricikane keris ladrang Surakarta kuwi ya pancen akeh. Ana rolikuran kurang luwih, kuwi wae mung neng wilahan. Nek neng warangka ya nalika dipantha ricikane ana lima bagian kaya neng datamu. Yen tak waca iki wes bener mas. Pancen saben ricikan kuwi nduweni makna dhewe-dhewe. Maknane kuwi yha ngarahe neng budi pekertine manungsa. Dadi jaman biyen kuwi kepiye carane para empu pancen memfisualisasikan garapane nut karo pesan kang bakal dijlentrehake nanging saranane piandel keris iki. Wong Jawa kan pancen ora langsung ndedes nek matur, mula disimbolkan sajrone ricikan cacah pitulikur iki.
102 Peneliti : Menawi ricikan keris ladrang gagrag Surakarta menika miturut Kanjeng Danang kados pundi carane amrih saged dimangertosi tiyang jaman sakniki? Narasumber : Lah kuwi lho mas sing dadi abote para ahli jaman saiki mas. Keris kuwi kan sakjane wis kalebu ana sarat priya Jawa anggone nglakoni urip ing alam donya tho? Lah kuwi salah siji alesan kenangapa keris digawe, ya merga sakliyane nduwe ancas kanggo gaman, kanggo piandel, nanging ya nduwe makna terselubung utawa tersirat saka saben-saben ricikane. Miturutku ya sakjane sing jenenge priya Jawa kuwi kudu nduwe keris walaupun gur siji tok. Nanging merga jaman saiki bab koyo ngono kuwi dirasa wis rapatio penting dadi yen saka pamanggihku ya kepiye amrihe pesan-pesan tersirat dalam keris iki iso ditularke marang siswa ing sekolah mas. Nek siswa sekolah kan mesti nggathuk kuwi karo pelajaran basa Jawa. Kuwi kena dadi sarana mas kanggo ngandani cah jaman saiki ben ora keblinger tembe mburine ing alam donya. Bahkan sekaligus sebagai sarana nguri-uri kabudayane dhewe mas. Peneliti : Inggih Kandjeng, mbok bilih menika mangke mugi-mugi saged dados saran kangge para dwija basa Jawa anggenipun ngandharaken pasinaon ing pamulangan. Narasumber : Leres mas. Keris ladrang gagrag Surakarta iki yen tak rasa pancen salah siji objek sarana kang kudu banget dimangerteni para siswa. Mergane nek isih siswa kan sistem otake isih gelem nampa informasi, isih gelem dijak ngolah informasi. Apameneh kasarane ya durung kebacut uripe. Nalika keris ladrang gagrag Surakarta iki dikemas dadi sarana pasinaon kang narik kawigaten ya prasaku bakal eling terus mas babagakan piwulang budi pekerti sajrone keris ladrang gagrag Surakarta niki. Peneliti : Inggih Kanjeng, kula sarujuk. Mbok bilih cekap semanten kanjeng anggenipun kula narik informasi saking panjenengan. Narasumber : Nggih mas raja, mugi-mugi apa sing tak andharake kena dadi sarana kabecikan kanggo para pamaca skripsimu iki. Sukses terus mas raja, mugi kedaden kabeh kang dadi panyuwunmu ya. Peneliti : Sendika ngestokaken dhawuh Kanjeng, pangestunipun dawah wilujeng. Maturnuwun kanjeng. Narasumber : Inggih mas sami-sami.
103 2. Wawanrembug karo Guru Bahasa Jawa SMA Negeri 8 Surakarta (Abretta Fajar Rahayu, S.S.) Peneliti : Sugeng siyang Bu Abrreta, kula Farhan Rajandra Danasura saking mahasiswa Pendidikan Bahasa Jawa FKIP UNS badhe wawanrembug kaliyan ibu, minangka dwija Bahasa Jawa dhateng SMAN 8 Surakarta menika. Guru Bahasa Jawa : Sumangga mas jandra, wonten ingkang saged kula bantu? Peneliti : Nuwunsewu sakderengipun ibu, kula badhe ndherek ngertos kendala ingkang biasanipun diadepi kaliyan dwija Bahasa Jawa ing kelas XII? Guru Bahasa Jawa : Kendalane biasane ana sing saka intern lan ekstern mas. Yen saka njero biasane saka faktor siswane dhewe sing lagi gak nyaman atine, utawa lagi lara, utawa kesel lan isih akeh kendala liyane mas. Yen ekstern ya biasane saka lingkungane belajar, saka metrine sing mboseni, cara ngajare sing gak menarik, lan samubarange mas. Peneliti : Kados pundi minat siswa kaliyan dwija sajrone materi busana adat Jawa KD 3.3? Guru Bahasa Jawa : Saka guru yen materi busana adat Jawa kuwi yha angel-angel gampang mas. Angele yha nek ngajar kudu nanggo praktek dadi mbutuhake waktu sing ora sithik. Yen gampange merga materi busana adat Jawa kuwi akeh praktek tinimbang teorine ya dianggepe iki materi hiburan amarga digawe seneng. Saka siswa yen ibu gagas-gagas ki minat wae mas amarga akeh prakteke kuwi mau yha, dadi siswa nganggepe digawe seneng wae. Praktek kui kan yha bakale dadi pengalaman kan mas kanggo mereka, dadi mereka akan lebih mengingat nek dilakukan dengan praktek timbang dilolohi terori terus. Peneliti : Menawi penerapan budi pekerti sajrone pembelajaran kados pundi ibu? Wonten perubahan menapa mboten awit dereng disinggung budi pekerti kaliyan sakbibaripun disinggung. Guru Bahasa Jawa : Budi pekerti sajrone pasinaon pasti diterapkan mas oleh guru terutama Bahasa Jawa nggih. Sawijne ya neng materi busana adat Jawa iki mas, budi pekerti kan yha dadi ancase saka pembelajaran. Perubahan mesthi ana mas masiya sithik neng
104 ajek. Kanggo guru sithik kuwi wis bersyukur mas tinimbang ora berubah blas. Peneliti : Kinten-kinten menawi diparingi objek sanes sajrone materi busana adat Jawa menapa sami minat nggih bu? Guru Bahasa Jawa : Mesti bakal seneng banget mas. Ibuk sering sakjane menehi materi sing objeke beda-beda amarga ibuk kan yho sempet sinau babagan busana adat Jawa neng kraton dadi ibuk ngerti lah sithik-sithik babagan busana adat Jawa lan makna filosofise mas. Peneliti : Menawi objek menika Keris ladrang gagrag Surakarta menapa cocok kaliyan siswa kelas XII? Guru Bahasa Jawa : Miturut ibuk cocok sih mas, alasane yha merga kuwi wujud saka objek kang anyar durung tau dirembuk secara rinci. Alasane maneh yen kelas telu kan pemikirane wes lebih dewasa mas dadi bakale candak nek dijak mbahas keris kanthi sarana objek pembelajaran. Peneliti : Media pembelajaran kados pundi ingkang narik kawigaten siswa? Guru Bahasa Jawa : Yen ibuk menehi model pembelajaran kuwi nanggo tugas praktek lan tugas gawe video mas. Praktek wis jelas bakale diujikan neng ngarep kelas ya entah kuwi mengko kelompok utawa individu. Menawa tugas video kui mengko kaya gawe senimatikan kae utawa tutorial carane nanggo. Mengko di leboke youtube lan ibuk bakal menehi reward kelompok sing apik dhewe videone sapa. Peneliti : Menawi objek digantos keris ladrang gagrag Surakarta sulit mboten anggenipun pados kapustakan? Guru Bahasa Jawa : Jujur yen ibuk rada kangelan mas golek bukune, tapi alhamdulilah ibuk uga wis pikantuk beberapa buku kang mbabar babagan keris dadi nalika bakal dibutuhkan insyaallah ibuk ya bakal nyinaoni lebih dalam perkara keris ladrang gagrag Surakarta mas. Peneliti : Kapustakan dwija menika saking pundi mawon biasanya? Guru Bahasa Jawa : Biasane yha saka buku, jurnal, skripsi, pelatihan, seminar-seminar ngono kuwi mas.
105 Peneliti : Inggih ibu, maturnuwun awit informasi ingkang sampun diparingaken dhateng kula ibu. Saking kula cekap ibu, mugi-mugi menapa ingkang ibu andharaken saged dados ilmu ingkang mupangat kangge kula lan kanca-kanca. Guru Bahasa Jawa : Amin, maturnuwun ugi mas. Mugi-mugi sedaya skripsine lancar. Mboten wonten ingkang dados alangan mas. Peneliti : Inggih amin, maturnuwun Bu Abretta. Guru Bahasa Jawa : Nggih mas, sami-sami. Ya mugi-mugi skripsimu iki kena dadi salah siji saran kang becik mas kanggo para dwija Bahasa Jawa kanggo golek materi mas. Peneliti : Inggih ibuk amin, mugi rahayu ingkang sami pinanggih. Saged dados sarana kapustakan. Pangestunipun ibuk. Guru Bahasa Jawa : Nggih mas, siap. Peneliti : Menawi mekaten kula pamit rumiyin ibu, sugeng siyang. Guru Bahasa Jawa : Inggih mas, ngatos-atos mas. Sugeng siyang.
106 3. Wawanrembug karo Siswa Kelas XII SMA Negeri 8 Surakarta (Paskalia Apriyani) Peneliti : Wilujeng siyang dhik Paska. Dikenalke jenengku Farhan Rajandra Danasura mahasiswa Pendidikan Bahasa Jawa FKIP UNS angkatan 2019. Awakku neng kene kepengin wawanrembug karo awakmu babagan pasinaon Bahasa Jawa. Apa awakmu kersa? Siswa : Inggih mas Jandra kula kersa. Wonten ingkang saged kula biyantu mas? Peneliti : Nggih dhik, aku bakal ngajukne pertanyaan-pertanyaan babagan pasinaon Bahasa Jawa mengko diwangsuli sesuai karo kenyataane wingi yha. Siswa : Inggih mas, mangga. Peneliti : Nalika pasinaon Bahasa Jawa materi busana adat Jawa kepiya cara utawa metode ngajare bu guru? Siswa : Carane ngajar niku awale nggih dijelaske mas babagan materi dasar sing ana neng buku materi. Banjur diwenehi tugas garap soal mas sing ana neng buku niku. Lah bu guru pesen yen minggu ngajenge diken betha jarik kalih stagen. Kangge pertemuan selanjutnya niku bu guru menehi praktek mas babagan carane ngewiru kaliyan jarikan stagenan. Niku sak kelas nggih malah padha guyon mas, lah lucu nika ogh modelane wirune. Peneliti : Materi busana adat Jawa wingi kepiye tanggapane? paham karo sing di andharake karo bu guru apa gak? Siswa : Kula paham mas. Soale pancen asik kegiyatane niku. Rencang-rencang nggih asik ogh mas. Pahame niku kan mergane nggih sekaliyan praktek niku wau mas. Peneliti : Sajrone pasinaon busana adat Jawa wingi ana sing narik kawigaten apa ora? Siswa : Wonten mas, pas bagiyan praktek niku ngewirune kathah akale mas. Wonten sing dijepit nangge sikil. Wonten sing dijepit ngangge sikilane meja. Malah dados gayeng mas. Tapi nggih terus dibenakne kalih bu guru sing leres kados pundi carane njepit. Peneliti : Menawa objek kang dirembug sajrone materi busana adat Jawa babagan keris ladrang gagrag Surakarta kira-kira kepiye?
107 Siswa : Wah seru niku mas. Aku malah ngrasa dadi ketarik kawigatene mas. Peneliti : Kenangapa kok dirasa narik kawigaten? Siswa : Amargi niku kan materi kang objeke enggal tho mas. Arang sik mbahas ngaten niku. Biasane nggih naming jarik kalih pol-polane carane nglipet stagen kalih cara nganggene thok mas wiwit jaman kakak-kakak kelas riyin nggih naming ngaten niku prakteke mas. Peneliti : Nggihpun nek ngaten dhik Paska. Maturnuwun ya wis disauri kanthi gumyak. Sukses kangge sekolahe nggih dhik. Siswa : Inggih mas, maturnuwun. Mas Jandra ugi sukses kuliahe, amin.
108 4. Wawanrembug karo Siswa Kelas XII SMA Negeri 8 Surakarta (Agung Rizky Tri Wijaksono) Peneliti : Wilujeng siyang dhik Agung. Dikenalke jenengku Farhan Rajandra Danasura mahasiswa Pendidikan Bahasa Jawa FKIP UNS angkatan 2019. Awakku neng kene kepengin wawanrembug karo awakmu babagan pasinaon Bahasa Jawa. Apa awakmu kersa? Siswa : Inggih mas Jandra kula kersa. Wonten ingkang saged kula biyantu mas? Peneliti : Nggih dhik, aku bakal ngajukne pertanyaan-pertanyaan babagan pasinaon Bahasa Jawa mengko diwangsuli sesuai karo kenyataane wingi yha. Siswa : Inggih mas, mangga. Peneliti : Nalika pasinaon materi busana adat Jawa Bahasa Jawa kepiya cara utawa metode ngajare bu guru? Siswa : Sak eling kula niku dijelaske materi riyin mas. Lajeng diken mangsuli gladhene niku. Lajeng praktek wiru jarik. Lajeng carane nggulung stagen. Sik terakir nika carane jarikan mas. Peneliti : Materi busana adat Jawa wingi kepiye tanggapane? paham karo sing di andharake karo bu guru apa gak? Siswa : Paham mas, niku materi sik gampang soale. Kan wonten prakteke nggihan dadi kula malah paham mas soale langsung nerapke secara nyata mas. Peneliti : Sajrone pasinaon busana adat Jawa wingi ana sing narik kawigaten apa ora? Siswa : Wonten mas, kan pas jarikan niku wonten sing jarike kewalik motife. Njaba njerone, enten sik jonjing mas nggihan. Sik paling lucu niku malah salah paham mas enten sik lanang malah wirune model wedok mas. Peneliti : Menawa objek kang dirembug sajrone materi busana adat Jawa babagan keris ladrang gagrag Surakarta kira-kira kepiye? Siswa : Jelas bakale luwih gayeng meneh ketoke mas. Apa meneh kan kuwi kaya barang sing sakral tho mas, lah kuwi ngko mesti padha nggatekne tenan mas. Rencang-rencang niku kan asline nggih seneng nek bahas
109 babagan klenik ngoten niku mas. Paling ngrasane nek keris niku barang sing medeni ngaten mas. Mesthi bakal luwih nggagas niku mas. Peneliti : Kenangapa kok dirasa bakale gagas? Siswa : Lah niku kan gaman tho mas. Gek niku kan jaman sakniki jarang sik bahas mas kaya kurang informasi wae sing bener kaya piye penjelasane mas. Bentukane yho nyleneh niku mesthi ana artine dhewe-dhewe mas. Peneliti : Owalah nggih nek ngaten dhik. Maturnuwun ya wes gelem nyauri pitakonanku. Muga-muga kasembadan kabeh panjalukmu dhik. Siswa : Amin mas, maturnuwun dongane mas. Sukses mas.
110 Layang Kanthilan 5. Berita Acara Wawanrembug
114 Layang Kanthilan 6. Surat Idin Gawe Skripsi Program Studi
115 Layang Kanthilan 7. Surat Idin Gawe Skripsi Fakultas
116 Layang Kanthilan 8. Surat Idin Panaliten Program Studi
117 Layang Kanthilan 9. Surat Idin Penelitian Fakultas
118 Layang Kanthilan 10. Surat Idin Panaliten Pemerintah Kota Surakarta
119 Layang Kanthilan 11. Surat Katrangan Nglakoni Panaliten ing SMAN 8 Surakarta
120 Layang Kanthilan 12. Dokumentasi Wawanrembug karo Ahli Tosan Aji Keris Gagrag Surakarta (Kandjeng Pangeran Danang Yupiter Listianto) Wawanrembug karo Guru Bahasa Jawa SMA Negeri 8 Surakarta (Abretta Fajar Rahayu, S.S.)
121 Wawanrembug karo Siswa Kelas XII SMA Negeri 8 Surakarta (Paskalia Apriyani) Wawanrembug karo Siswa Kelas XII SMA Negeri 8 Surakarta (Agung Rizky Tri Wijaksono)